b'\n_START_ARTICLE_\nBud\xc5\xbeakas\n_START_SECTION_\nPavadinimo kilm\xc4\x97 ir geografija\n_START_PARAGRAPH_\nIstori\xc5\xa1kai regionas buvo Moldavijos kunigaik\xc5\xa1tyst\xc4\x97s dalis, kurioje buvo Bud\xc5\xbeako step\xc4\x97._NEWLINE_Bud\xc5\xbeako pavadinimu regionas vadinosi valdant Osman\xc5\xb3 imperijai, 1484\xe2\x80\x931812\xc2\xa0m. Turki\xc5\xa1kai bucak rei\xc5\xa1kia pasienis, pasienio regionas._NEWLINE_Po 1812\xc2\xa0m., kai \xc5\xa1ias \xc5\xbeemes, tarp Pruto ir Dniestro, prisijung\xc4\x97 Rusijos imperija, regionas tapo Besarabijos dalimi. Da\xc5\xbenai buvo vadinamas piet\xc5\xb3 Besarabija._NEWLINE_O taip pat vadinamas Akerman\xc5\xa1\xc4\x8dyna, bei bulgar\xc5\xb3 Besarabija, kadangi po 1831\xc2\xa0m. \xc4\xaf region\xc4\x85 masi\xc5\xa1kai \xc4\x97m\xc4\x97 keltis bulgar\xc5\xb3 kilm\xc4\x97s pab\xc4\x97g\xc4\x97liai.\n_START_SECTION_\nAnkstyvoji istorija\n_START_PARAGRAPH_\nRegione gyvavo Jamanajos kult\xc5\xabra dar 3,600\xe2\x80\x932,300 metais prie\xc5\xa1 Krist\xc5\xb3. _NEWLINE_Antikos laikais \xc5\xa1ias \xc5\xbeemes vald\xc4\x97 skit\xc5\xb3 gentys, savo kolonijas steig\xc4\x97 ir graikai.\n_START_SECTION_\nMoldavijos ir Osman\xc5\xb3 valdymas\n_START_PARAGRAPH_\n1241\xc2\xa0m. \xc4\xaf region\xc4\x85 \xc4\xafsiver\xc5\xbe\xc4\x97 mongolai, paverg\xc4\x97 kra\xc5\xa1t\xc4\x85, ir jame kelis am\xc5\xbeius \xc5\xa1eimininkavo Aukso Ordos chanai._NEWLINE_V\xc4\x97liau \xc4\xaf \xc5\xa1ias \xc5\xbeemes \xc4\x97m\xc4\x97 pretenduoti valachai ir moldavai. Iki 1484\xc2\xa0m. priklaus\xc4\x97 moldavams._NEWLINE_1484\xc2\xa0m. Moldavijos kunigaik\xc5\xa1tis Steponas III, dar vadinamas Did\xc5\xbeiuoju, tur\xc4\x97jo \xc5\xa1al\xc4\xaf ginti nuo turk\xc5\xb3. Osman\xc5\xb3 valdovas Bazajitas II nor\xc4\x97jo prisijungti Moldavijos valdomas \xc5\xbeemes prie Osman\xc5\xb3 imperijos. Dalis u\xc5\xbekariaut\xc5\xb3 \xc5\xbeemi\xc5\xb3 atiteko Krymo chanato valdov\xc5\xb3 Gir\xc4\x97j\xc5\xb3 giminei. Jie \xc4\x8dia apgyvendino i\xc5\xa1 Ponto stepi\xc5\xb3 persik\xc4\x97lusius nogajus. Naujieji gyventojai apie 1620\xe2\x80\x931630 metus \xc4\xafk\xc5\xabr\xc4\x97 Bud\xc5\xbeiakos Ord\xc4\x85, stat\xc4\x97 tvirtoves, \xc4\xaftvirtinimus Akermane (Bilahorade prie Dniestro), ir Kilijoje. Puldin\xc4\x97jo kaimynines \xc5\xa1alis (Lietuv\xc4\x85, Lenkij\xc4\x85, Moldavij\xc4\x85). Sukeldavo neramumus pasienyje._NEWLINE_Bud\xc5\xbeiakos regionas buvo atiduotas nogajams, kurie pripa\xc5\xbeino ir turk\xc5\xb3, ir Krymo chan\xc5\xb3 vir\xc5\xa1enyb\xc4\x99._NEWLINE_Osman\xc5\xb3 valdymo metu Buvo statomi nauji \xc4\xaftvirtinimai. I\xc5\xa1augo Bender\xc5\xb3 miestas, Izmajilas. Po turk\xc5\xb3 ir Rusijos imperijos kar\xc5\xb3 1812\xc2\xa0m. nogajai i\xc5\xa1sik\xc4\x97l\xc4\x97 \xc4\xaf Dobru\xc5\xbe\xc4\x85, o \xc4\xaf i\xc5\xa1tu\xc5\xa1t\xc4\x97jusias teritorijas \xc4\x97m\xc4\x97 keltis gyventojai i\xc5\xa1 kit\xc5\xb3 region\xc5\xb3 (bulgarai, vokie\xc4\x8diai, rusai).\n_START_SECTION_\n\xc5\xa0i\xc5\xb3 laik\xc5\xb3 istorija\n_START_PARAGRAPH_\nNapoleono kar\xc5\xb3 metu Bud\xc5\xbeiaka u\xc5\xbe\xc4\x97m\xc4\x97 Rusijos imperija. 1806\xe2\x80\x931812\xc2\xa0m. vyko Rusijos ir Turkijos karas, o 1812\xc2\xa0m. Bukare\xc5\xa1to taikos sutartimi Besarabijos regionas atiteko Rusijai._NEWLINE_Po Pirmojo Pasaulinio karo Besarabijos provincija buvo u\xc5\xbeimta rumun\xc5\xb3. 1919 metais tapo Rumunijos karalyst\xc4\x97s dalimi._NEWLINE_1939\xc2\xa0m. Molotovo-Ribentropo paktas padalino teritorijas tarp soviet\xc5\xb3 ir nacistin\xc4\x97s Vokietijos. Besarabija atiduota Soviet\xc5\xb3 imperijai._NEWLINE_1940\xc2\xa0m. vasar\xc4\x85 rumun\xc5\xb3 karaliui Karoliui II \xc4\xafteiktas ultimatumas perleisti Besarabij\xc4\x85 ir Bukovin\xc4\x85 sovietams. Pietin\xc4\x97 Besarabijos dalis buvo atiduota valdyti soviet\xc5\xb3 Ukrainai, o likusi Besarabija tapo Moldavijos soviet\xc5\xb3 respublika. 1940\xc2\xa0m. rugpj\xc5\xab\xc4\x8dio 7 d. regionas pavadintas Akermano sritimi ir suskirstytas \xc4\xaf 13 rajon\xc5\xb3._NEWLINE_Akermanas (dabar Dniestro Bilhorodas) tapo srities centru. 1940\xc2\xa0m. gruod\xc5\xbeio 7 d. regionas pervadintas \xc4\xaf Izmajilo srit\xc4\xaf, o administracinis centras i\xc5\xa1keltas \xc4\xaf Izmail\xc4\x85._NEWLINE_Antrojo Pasaulinio karo metu Vokietija ir A\xc5\xa1ies valstyb\xc4\x97s u\xc5\xbe\xc4\x97m\xc4\x97 Bud\xc5\xbeiak\xc4\x85, ir priskyr\xc4\x97 prie Rumunijos karalyst\xc4\x97s._NEWLINE_Po karo sritis v\xc4\x97l atiteko sovietams. Buvo atiduota valdyti Ukrainai. 1954\xc2\xa0m. Izmajilo sritis likviduota. Visi rajonai priskirti Odesos sri\xc4\x8diai._NEWLINE_\xc5\xa0iuo metu Bud\xc5\xbeiaka yra nepriklausomos Ukrainos dalis. Su Odesos gubernija sujungta dviem tiltais per Dniestr\xc4\x85.'